Giovanni Battista Draghi (Italiaanse uitspraak: [dʒoˈvanni batˈtista ˈdraːɡi]; 4 Januarie 1710 – 16 of 17 Maart 1736), ook somtyds na verwys as Giovanni Battista Pergolesi (Italiaans: [perɡoˈleːzi]), was 'n Italiaanse komponis, violis en orrelmusikant. Sy bekendste werke sluit sy Stabat Mater en die opera La serva padrona in. Sy werke sluit operas and gewyde musiek in. Hy is op die baie jong ouderdom van 26 aan tuberkulose oorlede. Pergolesi is gebore in Jesi in wat nou die Provinsie van Ancona is, maar toe deel was van die Pouslike State. Hy was algemeen bekend as "Pergolesi", 'n demoniem wat toegeskryf is aan die inwoners van Pergola in Marche, Italië. Dit was ook die geboorteplek van sy voorsate. Hy het musiek studeer in Jesi onder 'n plaaslike musikant, Franceso Santini, voordat hy na Napels gegaan het in 1725, waar hy onder andere onder Gaetano Greco en Francesco Feo studeer het.